S-946/2023

Mál þetta, sem dómtekið var 3. maí 2023, höfðaði lögreglustjórinn á höfuðborgarsvæðinu með ákæru 28. mars 2023, á hendur Þ-kk-þgf S-x-x, kt. 000000- 0000, ótilgreindu lögheimili:

„ I.

Fyrir umferðarlagabrot með því að hafa, miðvikudaginn 14. desember 2022, ekið bifreiðinni [...] sviptur ökurétti um Kaplahraun við Flatahraun í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M:[...]

II.

Fyrir umferðarlagabrot með því að hafa, föstudaginn 24. febrúar 2023, ekið bifreiðinni [...] sviptur ökurétti um Kaplahraun í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess í málinu að honum verði gerð sú vægasta refsing sem lög leyfa. Þá krefst verjandi hæfilegrar þóknunar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins 3. maí sl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í janúar [...]. Samkvæmt framlögðu sakavottorði dagsettu 21. mars 2023 féllst ákærði á að greiða 380.000 króna sekt og að sæta 3 ára ökuréttarsviptingu er hann gekk undir sektargerð lögreglustjórans á höfuðborgarsvæðinu þann 26. febrúar 2020 meðal annars vegna aksturs sviptur ökuréttindum. Einnig féllst ákærði á að greiða 260.000 króna sekt er hann gekk undir sektargerð lögreglustjórans á Norðurlandi eystra þann 26. júní 2020 meðal annars vegna aksturs sviptur ökuréttindum. Loks var ákærði dæmdur í 30 daga fangelsi með dómi héraðsdóms Austurlands þann 8. júní 2022 vegna aksturs sviptur ökuréttindum. Að öðru leyti en að framan greinir hefur sakaferill ákærða ekki áhrif við ákvörðun refsingar í máli þessu en samkvæmt framansögðu er lagt til grundvallar að ákærði gerist nú sekur í fjórða sinn um akstur sviptur ökuréttindum. Á hinn bóginn er litið til þess að ákærði játaði brot sitt án undandráttar fyrir dómi.

Með hliðsjón af framangreindu, atvikum máls og dómaframkvæmd þykir refsing ákærða hæfilega ákveðin fangelsi í 9 0 daga. Ekki er tilefni til þess að skilorðsbinda refsinguna.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, sem einskorðast við þóknun skipaðs verjanda ákærða fyrir dómi, G-kk-ef I-kk-ef J-kk-ef lögmanns, 120.528 krónur að meðtöldum virðisaukaskatti.

Af hálfu ákæruvaldsins fór K-x-x K-x-x saksóknarfulltrúi með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, Þ-kk-nf S-x-x, sæti fangelsi í 90 daga.

Ákærði greiði þóknun skipaðs verjanda síns G-kk-ef I-kk-ef J-kk-ef lögmanns 120.528 krónur að meðtöldum virðisaukaskatti H-kvk-nf B-kvk-nf R-kvk-nf